Dudley Do-Right

Dudley Do-Right (Dudley Mutil On euskarazko bertsioan) 1999ko film komiko estatubatuarra da, The Rocky and Bullwinkle Show marrazki bizidunetako telesailean (1959-1964) agertzen zen Dudley Do-Right of the Mounties sailean oinarritua. Filma Hugh Wilson-ek zuzendu zuen eta Davis Entertainment-ek ekoitzi zuen Universal Studios-endako. Brendan Fraser da filmeko protagonista nagusia, eta Sarah Jessica Parker, Alfred Molina eta Eric Idle aktoreek bigarren mailako rolak dituzte.

 Sinopsia 
Hiru haur eta zaldi batekin hasten da istorioa. Hauek Dudley Do-Right, Nell Fenwick, Snidely Whiplash eta Horse ('zaldia' euskaraz) pertsonaien bertsio gazteak dira. Hirurek beren nahiei buruz hitz egiten dute; Dudley-k uste du heroi handi bat izanen dela eta Kanadako Zaldizko Poliziaren kiderik onena bezala aitortua izanen dela. Nell-ek, berriz, mugaz haraindi ikusi nahi du, eta munduaren inguruan bidaiatu. Snidely, ordea, obsesionatuegia dago herrialde osoko "mutil gaizto" famatuena izatearekin eta inongo gaizkilek inoiz eginen ez lituzkeen krimenik ankerrenak egitearekin, muga guztiak gaindituta ere.

Hainbat urte geroago, hirurek bete dituzte euren ustezko patuak.

 Kanpo estekak 
 IMDBko fitxa irakurgai 

Kategoria:Euskarazko audioa duten nazioarteko filmak
Kategoria:Euskaratutako filmak